I den kommende weekend indtager verdens største graffiti- og street art-festival, Meeting Of Styles, for tredje år i træk København med masser af farver, festlig stemning og musik.

Her kan du møde nogle af verdens bedste street art- og grafittikunstnere og følge deres farverige udsmykning af Pumpehuset i København.

Pumpehusets mure bliver dækket til med mørke træplader, som i løbet af festivalen bliver forvandlet til gadekunst i verdensklasse med alt fra bøjede bogstaver over farverige 3D-motiver til vild fotorealisme. Desuden vil der være livemusik, dj-tunes og mad og drikke i den hyggelige byhave.